CELEX: 62021CN0267
Language: lv
Date: 2021-04-23 00:00:00
Title: Lieta C-267/21: Lūgums sniegt prejudiciālu nolēmumu, ko 2021. gada 23. aprīlī iesniedza Înalta Curte de Casaţie şi Justiţie (Rumānija) – Uniqa Asigurări SA/Agenţia Naţională de Administrare Fiscală – Direcţia Generală de Soluţionare a Contestaţiilor, Direcţia Generală de Administrare a Marilor Contribuabili

30.8.2021   
            
            
               LV
            
            
               Eiropas Savienības Oficiālais Vēstnesis
            
            
               C 349/15
            
         
      Lūgums sniegt prejudiciālu nolēmumu, ko 2021. gada 23. aprīlī iesniedza Înalta Curte de Casaţie şi Justiţie (Rumānija) – Uniqa Asigurări SA/Agenţia Naţională de Administrare Fiscală – Direcţia Generală de Soluţionare a Contestaţiilor, Direcţia Generală de Administrare a Marilor Contribuabili
      
      (Lieta C-267/21)
      (2021/C 349/19)
      Tiesvedības valoda – rumāņu
      
         Iesniedzējtiesa
      
      
         Înalta Curte de Casaţie şi Justiţie
      
      
         Pamatlietas puses
      
      
         Prasītājs: Uniqa Asigurări SA
      
      
         Atbildētāji: Agenţia Naţională de Administrare Fiscală – Direcţia Generală de Soluţionare a Contestaţiilor, Direcţia Generală de Administrare a Marilor Contribuabili
      
      
         Prejudiciālie jautājumi
      
      Vai, interpretējot Padomes Direktīvas 2006/112/EK (2006. gada 28. novembris) par kopējo pievienotās vērtības nodokļa sistēmu (1) 59. panta noteikumus, prasību sakarā ar negadījumiem pārvaldības un administrēšanas pakalpojumi, ko korespondentsabiedrības sniedz apdrošināšanas sabiedrībai tās vārdā un uzdevumā, var tikt iekļauti konsultantu, inženieru, konsultantu biroju, advokātu, grāmatvežu un citu līdzīgu pakalpojumu, kā arī datu apstrādes un informācijas sniegšanas pakalpojumu kategorijā?
      
         (1)  Padomes Direktīva 2006/112 (2006. gada 28. novembris) par kopējo pievienotās vērtības nodokļa sistēmu (OV 2006, L 347, 1. lpp., Īpašais izdevums rumāņu valodā: Nodaļa 09 Sējums 003 Lpp. 7 – 125).